สินเชื่อเติบโตดีในเดือนก.พ.2566
27 มีนาคม 2566

สินเชื่อเติบโตดีในเดือนก.พ.2566
สินเชื่อของธนาคารทั้ง 7 แห่งที่เราวิเคราะห์อยู่เพิ่มขึ้น 0.4% MoM ในเดือนก.พ. นำโดย BBL, KKP และ KTB ขณะที่ TTB และ BAY รายงานสินเชื่อที่เติบโตติดลบ
เงินฝากรวมอยู่ที่ 11.6 ล้านลบ. เพิ่มขึ้น 0.8% MoM ดังนั้น LDR ratio จึงลดลงมาอยู่ที่ 88.2% ในเดือนก.พ. จาก 88.6% ในเดือนม.ค.
เราคาดว่าโมเมนตัมการเติบโตของสินเชื่อจะดีต่อเนื่องจากเดือนก.พ. ถึงเดือนมี.ค. คงมุมมองบวกต่อกลุ่มธนาคารและเลือก KTB และ TTB เป็นหุ้นเด่นของเรา
สินเชื่อเติบโตดี MoM ในเดือนก.พ.
ธนาคารทั้ง 7 แห่งที่เราวิเคราะห์อยู่รายงานสินเชื่อรวมเดือนก.พ. ที่ 10.2 ล้านลบ. เพิ่มขึ้น 0.4% MoM และ 2.1% YoY ธนาคารส่วนใหญ่รายงานสินเชื่อที่เติบโตขึ้น MoM นำโดย BBL, KKP และ KTB ซึ่งรายงานการเติบโตของสินเชื่อที่ 2.1%, 1.3% และ 0.4% ตามลำดับ ปัจจัยหนุนการเติบโตของสินเชื่อของ BBL มาจากสินเชื่อธุรกิจเป็นหลักขณะที่สินเชื่อของ KKP มีแรงขับเคลื่อนต่อเนื่องจากหลายกลุ่มทั้งสินเชื่อเช่าซื้อรถยนต์, สินเชื่อ SME ขนาดกลางและสินเชื่อธุรกิจ อย่างไรก็ดี TTB และ BAY รายงานการเติบโตของสินเชื่อติดลบที่ 0.7% และ 0.4% MoM ตามลำดับ ขณะที่ SCB เป็นธนาคารแห่งเดียวที่รายงานสินเชื่อเติบโตทรงตัว MoM
คาดโมเมนตัมสินเชื่อดีต่อเนื่องในเดือนมี.ค.
เราเริ่มเห็นการเติบโตของสินเชื่อในเดือนก.พ. ตามคาดและเราคาดว่าโมเมนตัมการเติบโตของสินเชื่อจะดีต่อเนื่องในเดือนมี.ค. หนุนจากสินเชื่อภาครัฐและสินเชื่อรายย่อยที่มีหลักประกัน ลูกค้ากลุ่มธุรกิจเริ่มเบิกใช้วงเงินจากธนาคารเพื่อพัฒนาโครงการแทนที่จะใช้เงินทุนหมุนเวียน ดังนั้น เราจึงคาดว่าสินเชื่อจะเติบโตขึ้นเล็กน้อย QoQ ในไตรมาส 1/2566 อย่างไรก็ดี เราคาดว่ากำไรสุทธิของกลุ่มธนาคารในไตรมาส 1/2566 จะยังไม่น่าสนใจจากอัตราการเติบโตที่คาดจะอยู่ระดับต่ำ QoQ จาก NIM ที่ลดลงจากจำนวนวันทำงานที่ลดลงในไตรมาส 1/2566 จากไตรมาส 4/2565
มุมมอง KS
เราคงมุมมองบวกต่อกลุ่มธนาคารจากสภาวะเศรษฐกิจที่ดีขึ้นในปี 2566 รวมทั้งฐานเงินทุนที่แข็งแกร่งเพื่อรองรับสถานการณ์ที่ไม่ชัดเจน KTB และ TTB ยังเป็นหุ้นเด่นของเรา เราเชื่อว่าหุ้นเด่นในกลุ่มธนาคารของเราจะยังปลอดภัยจากอุตสาหกรรมธนาคารทั่วโลกและความไม่ชัดเจนต่าง ๆ เช่น ปัจจัยเสี่ยงด้านสภาพคล่องและธุรกรรมกับธนาคารในสหภาพยุโรปจาก LCR ระดับสูงและการลงทุนระดับต่ำในต่างประเทศจากทั้ง KTB และ TTB
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #BANKING